ורונה (verona) - אטרקציות מומלצות עם ילדים - טיולי משפחות - פאמיליטור
ורונה, אחת הערים ההיסטוריות החשובות בצפון איטליה, היא חווית "דולצ'ה ויטה" אופיינית לאיטליה, יעד מומלץ לחופשה משפחתית לגדות נהר האדיגה החוצה את העיר הציורית, עם מבנים יפהפיים, טירות וכנסיות, וגם לא מעט אטרקציות מיוחדות למשפחות עם ילדים – עליהן תקראו בכתבה זו
ורונה verona היא אחת הערים המועדפות בצפון איטליה שכדאי לשקול ברצינות אם אתם מתכננים טיול משפחות באיטליה – לא רק בזכות המרפסת המפורסמת של רומיאו ויוליה שנמצאת בה וקרבתה לאגם גארדה, אלא גם בזכות המבנים הארכיטקטוניים שלה, האתרים ההיסטוריים והתושבים הידידותיים. ורונה היא עיר שקל יחסית לנווט ולהתמצא בה בהליכה, כאשר אתרים חשובים רבים סמוכים זה לזה, וכך ניתן לערוך הפסקות ביניים רבות כשמטיילים עם הילדים ברגל ברחובות ורונה. בכתבה זו אספנו עבורכם אטרקציות בורונה בדגש על אטרקציות מומלצות למשפחות המגיעות אל ורונה עם ילדים – אטרקציות המשלבות בין תרבות והיסטוריה לנופים יפים והנאה
המלצות לקריאה נוספת לפני חופשה בורונה –
מלונות מומלצים בורונה למשפחות עם ילדים (עם שירותי בייבי סיטר)
טיסות לורונה – ביקורת חברות תעופה ואיתור טיסות זולות
השכרת רכב באיטליה – השוואת מחירים, טיפים ועצות
ורונה עם ילדים – אטרקציות מומלצות
פארק השעשועים (לונה פארק) גארדה לנד (גארדלנד) Gardaland Amusement Park
גרדהלנד הוא פארק שעשועים ענק, פארק השעשועים (לונה פארק) הגדול ביותר באיטליה, לחופי אגם גארדה, במרחק של כחצי שעה נסיעה מורונה. מדובר בבילוי יומי מומלץ לכל המשפחה, פארק שעשועים בסגנון דיסנילנד עם ההשקעה וההנאה שמאפיינת את האיטלקים בכל דבר. גארדהלנד מספק חבילת בילוי גדושה בפעילויות שיעסיקו וירתקו ילדים בכל גיל, החל מרכבות הרים ועד שיט בקאנו על המים בנהר מלאכותי. גארדהלנד מדהים בגודלו ובמיגוון האטרקציות שבו והוא נחשב אחד מפארקי השעשועים הכי טובים בעולם. גארדהלנד סגור רוב חורף (חוץ מהאלווין) אבל אם אתם מטיילים בורונה עם ילדים בקיץ אל תפספסו את החוויה – שילוב של תמות של הרפתקאה, חלל ופנטזיה.
גארדה לנד ממוקם על הגדה הדרום-מזרחית של אגם גארדה היפה ומהווה יעד משפחתי מושלם למשפחות המבקרות באזור מילאנו וונציה (הפארק שוכן בין מילאנו לוונציה). מדי שנה מבקרים בפארק יותר משלושה מיליון איש ובעונת התיירות התורים ארוכים מאוד.
כאשר מגיעים אל ורונה עם ילדים ומתכננים יום בפארק גרדלנד קחו בחשבון שהילדים עלולים להיות מתוסכלים מכך שרוב היום בגרדלנד מתבזבז על המתנה בתורים במקום על מתקני השעשועים – לכן מומלץ לרכוש כרטיסים לגרדלנד עוד מישראל, לפני הטיסה לאיטליה – בקישור אפשר לרכוש כרטיס כניסה לגרדלנד שנשלח ישירות לסמרטפון שלכם באופן דיגיטלי. כאשר תגיעו לכניסה לגרדלנד תציגו את הכרטיס מהסמרטפון ותוכלו לעקוף את התור, להיכנס ישירות לפארק ולעלות על כל אחת משבע רכבות ההרים!
לרכישת כרטיסים לגרדלנד אונליין
אקווריום גארדה לנד Gardaland SEA LIFE Aquarium
כלבי ים, דגי זהרון, שושנונים, כוכבי ים וכרישים! את כל אלה תמצאו באקווריום Gardaland SEA LIFE – אקווריום התצפית הענק שהוא ללא ספק אחת האטרקציות המומלצות בורונה למשפחות עם ילדים. לכו דרך מנהרת ים שקופה וצפו ביצורים הימיים המופלאים השוחים סביבכם. 13 אזורים המבוססים כל אחד על נושא אחר, 40 סביבות טבעיות ויותר מ-5,000 יצורים ימיים הופכים את גארדה לנד לגן עדן מימי המהווה עבור ילדים מסע אינטראקטיבי אל תוך מעמקי האוקיינוס.
באקווריום גרדלנד תכירו מקרוב את היצורים המימיים המאכלסים את 13 אזורי המחייה. האקווריום כולל 40 מיכלים שבתוכם חיים יותר מ-5,000 זנים שונים, כולל כלבי ים, כוכבי ים, זהרונים, ואם אתם מגיעים אל ורונה עם ילדים קטנים הם ישמחו לראות גם את נמו הדג בכבודו ובעצמו (כלומר דג ליצן שנקרא גם שושנון).
באזור החדש שנוסף לאקווריום, ה-GUITAR SHARK, תוכלו לראות יצור כמעט פרה-היסטורי שהוא חצי כריש וחצי סטינגריי (טריגון בעברית) שוחה לו להנאתו. ואל תשכחו לראות את אזור ה-AMAZONAS, ג'ונגל שבו חיים דגי פיראנה, דגי צלף, נפוחיות ועוד. גם באקווריום גרדלנד, הסמוך לפארק השעשועים גרדלנד, כדי להימנע מתורים ארוכים מומלץ לרכוש מראש כרטיסי כניסה בקישור עוד לפני שמגיעים לאיטליה.
כרטיס משולב – פארק גארדה לנד + המצפה התת-ימי של גרדה לנד Gardaland Park + Gardaland SEA LIFE
שתיים מהאטרקציות הפופולריות של ורונה בכרטיס אחד – חיסכו זמן וכסף בוורונה עם כרטיס לשתי אטרקציות משפחתיות מהפופולריות ביותר בוורונה שיחסכו לכם הרבה מאוד המתנה בתור בכניסה לשתי האטרקציות הפופולריות של אגם גרדה. אם אתם מגיעים אל ורונה עם ילדים אל תתפשרו – בקרו בפארק השעשועים הגדול ביותר באיטליה ובמצפה התת-ימי שחיים בו מעל 5,000 זנים שונים. במסגרת הכרטיס המיוחד שתקבלו בסמרטפון תוכלו לבקר בשתי האטרקציות באותו יום או לפרוס את הביקור על פני יומיים.
מובילנד – הפארק ההוליוודי Movieland Park – the Hollywood Park
כאשר מדובר על אטרקציות בורונה לילדים אסור לוותר על מובילנד. היכנסו היישר אל תוך עולם הקולנוע באטרקציה הזו – פארק שעשועים בורונה שהוא מחווה להוליווד. סעו ברכב לאורך מסלול 66 (מתוך הסרט Route 66) ואם אתם מגיעים אל ורונה עם ילדים גדולים מספיק ראו אם יש לכם מספיק אומץ לעלות על ה-Hollywood Action Tower שצונח מגובה של 50 מ'! בנוסף, חוויה של מים ואש על גבי קרוסלה מסתחררת ממתינה לכם ב"בית האימה" (Horror House).
פארק השעשועים כולל רכבות הרים, מתקנים ומשחקים לילדים, מופעי פעלולים, מופע קסמים ואפילו מסע אל תוך המערב הפרוע! זוהי אחת האטרקציות הבולטות של ורונה למשפחות ובחודשי הקיץ התורים ארוכים, מומלץ לרכוש כרטיס מראש אונליין בקישור ולקבלנ כרטיס דיגיטלי לסמרטפון שיאפשר לכם לדלג על התור לקופות.
פארק המים קנבה Caneva Aquapark
עוד טירוף קולנועי ממתין לכם בפארק המים של קנבה, רק שכאן יש הרבה הרבה יותר מים! כאן תוכלו לעלות על ה"סט" של הסרט "שודדי הקאריביים" (Pirates of the Caribbean ) ו"משמר המפרץ" (Baywatch), לעלות על מתקני מגלשות מתפתלים כמו החור השחור (Black Hole), האנקונדה (Anaconda) והקאמיקה (Kamika), או פשוט לצוף בשלווה לאורך מתקן "הנהר העצל" (Lazy River).
פארק השעשועים הרב תחומי "עולם קנבה" נמצא מחוץ לעיר, במרחק נסיעה קצר מורונה, לחופי אגם גרדה (garda). זהו לא רק פארק מים מומלץ, הוא חלק מקומפלקס ילדים ומשפחות עצום אשר מורכב מארבעה פארקים נושאיים בנושאים שונים – פארק המים שהוא האטרקצייה הראשית וגם פארק ימי הביניים, אולפני הסרטים עם מרכז מבקרים מובילנד, ומתחם נוסף הכולל מסעדות בהשראת כוכבי רוק. פארק המים הוא אחד הגדולים באיטליה ומכיל אטרקציות ומתקנים שמתאימים לכל הגילאים – מילדים קטנים עד בני נוער ומבוגרים.
יש כאן גייזרים, במון בריכות מערבולת טבעיות, והקטנים יהנו מאוד מבריכת הגלים, ממשחקי המים השונים ומהאטרקציה הנקראת Pirate Lagoon (לגונת שודדי הים). אם אתם מגיעים אל ורונה עם ילדים בגילאי בית ספר, אל תוותרו על האטרקציה הזו – הם לא יסלחו לכם. כמו בכל פארק שעשועים באיטליה גם כאן כדאי להזמין מראש כרטיסים לסמרטפון ולהימנע מהתורים בקופות – הזמינו כרטיסי כניסה בקישור עוד לפני הטיסה לורונה.
כרטיס משולב – פארק המים קנבה ופארק הסרטים "מובילנד" Caneva Aquapark & Movieland Park
ורונה היפה והרומנטית היא עיר קסומה בפני עצמה, אבל אם אתם מגיעים אל ורונה עם ילדים גדולים מספיק ורוצים להתנסות באטרקציות מיוחדת מומלץ לא לוותר על ביקור בשני הפארקים נוסח הוליווד המביאים את קסם הקולנוע לחיים. מומלץ להתחיל במובילנד, לצאת לנסיעה על Route 66, לחוות את תחושות האימים של הסרט "בית האימה" Horror House ולאחר מכן להתרענן בפארק המים קנבה שמציע בריכות, נהרות עצלים (Lazy River) ומתקני מים כיפיים. כאשר מתכננים טיול אל ורונה עם ילדים כדאי לזכור להתחיל את היום במובילנד ולהמשיך לקנבה ולא להיפך – כדי לא להגיע למובילנד רטובים מפארק המים.
בקישור תוכלו להזמין כרטיס כניסה בלתי מוגבל ליום אחד לשתי אטרקציות משפחתיות מרכזיות, שתיהן יזרקו אתכם אל תוך עולם הסרטים ב-Lazise שבוורונה.
כרטיס ורונה 24 שעות VeronaCard 24H
ורונה היא עיר שמלאה באתרי מורשת עולם וכן העיר המשמשת כרקע לשניים ממחזותיו של שיקספיר. אם אתם מתכננים חופשה בוורונה, מומלץ מאוד להצטייד ב-VeronaCard – הכרטיס העירוני של ורונה לתיירים שבאמצעותו תוכלו לבקר בארנה המפורסמת (הקולוסיאום) של ורונה, לראות את המרפסת המפורסמת של יוליה, לטפס למגדל למברטי (Lamberti Tower) ועוד המון. ומעבר לכך, יהיה לכם שימוש בלתי מוגבל חינם לתחבורה הציבורית ורשימה ארוכה של הנחות בעיר, כניסה למוזיאונים, מופעים ועוד.
עם כרטיס ורונה תרגישו כמו VIP בזמן שאתם סופגים את מיטב העיר, כולל גישה בלתי מוגבלת לתחבורה ציבורית וכניסה ללא עמידה בתורים לאמפיתיאטרון (הארנה) של ורונה. ראו פירוט מלא על כל המוסדות שניתן להיכנס אליהם חינם עם כרטיס ורונה בקישור, העלות משתלמת. לאחר הזמנת כרטיס ורונה אונליין תקבלו קוד לסמרטפון אותו ניתן להציג בכל האתרים הכלולים בכרטיס ורונה, כך שניתן להזמין את הכרטיס עוד מישראל לפני שטסים לחופשה בורונה.
לרכישת כרטיס ורונה אונליין
מגדל למברטי (torre dei lamberti)
מגדל למברטי הוא אתר מצוין להתחיל בו את הטיול בורונה. זהו מגדל עתיק בן המאה ה-12, ממנו אפשר לקבל את תצפית הנוף הטובה ביותר על כל ורונה. אפשר לעלות אליו במעלית ישנה שנראית קצת רעועה ומפחידה אבל עברה בדיקות מהנדסים וקיבלה אישורי בטיחות איכשהו… או לטפס במדרגות טחנת הרוח שדורשות לא מעט מאמץ ורוח ספורטיבית – אבל כשמגיעים למעלה מבינים שזה שווה את המאמץ. הנוף ממגדל למברטי עוצר נשימה, מלמעלה ורונה נראית כמו עיר מהאגדות, עם צריחי כנסיות, טירות, וגגות הטרה קוטה (סוג חרס בגוון חום כתום) האופייניים לה. מתחת למגדל ישנה ככר (the pallzo de la ragione) שיש בה שוק קטן בו אפשר לקנות חטיפים, שתייה ומזכרות זולות.
הקולוסיאום של ורונה
אחד מהמקומות האהובים על תיירים בורונה היא הזירה (קולוסיאום) בפלאצה ברה (bra), המזכירה מאוד את האמפיתיאטרון הרומאי המפורסם בקיסריה, והשתמרה במצב מעולה. הקולוסיאום של ורונה, ששימש בתקופת רומא העתיקה למופעי גלדיאטורים ובידור, עתיק יותר וקטן יותר מהקולוסאום המפורסם של רומא. זהו אתר מומלץ למשפחות עם ילדים, אשר יכולים לרוץ ולהתרוצץ במסדרונות התת קרקעיים העתיקים מתחת לקולוסיאום ולדמיין איך הגלדיאטורים חיכו לתורם בקרבות המפורסמים.
מדובר למעשה במרפסת פיקטיבית – הסיפור המפורסם "רומאו ויוליה" אכן מתרחש בורונה ויש בו אינספור פרטים אמיתיים מתוך ההיסטוריה והגיאוגרפיה של העיר, אך לא כל התיירים שמגיעים למרפסת המפורסמת בורונה – ואולי בעולם כולו – מבינים שסיפורם של רומיאו ויוליה הוא סיפור דימיוני שנכתב ע"י שייקספיר באנגליה, במרחק של מאות קילומטרים משם. אך פרנסי העיר ורונה שהבינו את הפוטנציאל התיירותי דאגו ליצור באחד הרחובות הראשיים את "האתר הרישמי", המרפסת של רומיאו ויוליה. היא מרפסת רגילה לכל דבר – פרט לתור הארוך של התיירים, הפסל של יוליה שנהוג לגעת באחד משדיה כסגולה למזל, וחנות המזכרות הצמודה בה נמכרים לבבות משלל סוגים במחירים מופקעים לחלוטין.
בתוספת תשלום קטנה תוכלו לעלות למעלה, לעמוד במרפסת ולהסתכל על הקהל שלמטה. בצמוד למרפסת יש גם מוזיאון קטן ובו אביזרי תפאורה מסרטי רומיאו ויוליה שונים שנעשו לאורך ההיסטוריה. יש גם מסורת שקצת מזכירה את הכותל המערבי, של כתיבת מכתבים ליוליה שילדים בד"כ אוהבים להתנסות בה.
כפר העודפים פרנקיקורטה (franciacorta)
נכון, "כפר עודפים" לא נשמע כמו אטרקציה מוצלחת לטיול בחו"ל עם ילדים, אבל במקרה הזה מדובר דווקא בהמלצה מעולה לטיול משפחות באיזור ורונה (במרחק של כשעה נסיעה מורונה). קרוב מאוד לאגם איסאו (iseo), בתוך הנופים הירוקים והציוריים המאפיינים את איזור זה של צפון איטליה נמצא "כפר העודפים", בו יש שילוב מעולה של הזדמנויות שופינג במחירים משתלמים כולל קניון מותגים, עם מגרש משחקים מדהים לילדים גדולים ומתחם משחקים חינמי לקטנים.
טיול רגלי ברחובות ורונה
ורונה היא אחת הערים הקלות והטובות לטיולים רגליים, היא נגישה וקל מאוד להתמצא בה, המרחקים בין האטרקציות השונות לא ארוכים (בין המרפסת של רומיאו ויוליה לקולוסיאום אפשר ללכת בעשרים דקות בקצב נינוח). הפיאצות המוצלות, חנויות הגלידה, המסעדות האיטלקיות, בתי הקפה והמאפיות הפזורות בכל פינת רחוב מספקות הרבה הזדמנויות לעצירות והפסקות בדרך. הטיול הרגלי המומלץ ביותר הוא לאורך נהר אדיג'ה (adige), מסלול מהנה במיוחד בימים חמים. ילדים יאהבו ללכת על גשר ה-פונטה פיטרה (ponte pietra), כדאי לאתגר אותם לנסות למצוא כתובות רומיות עתיקות החרוטות שם. ישנם אתרים היסטוריים, מזרקות ופסלים בכל מקום וכל מבנה נראה כמו מוזיאון חיצוני, מעוטר בפסלים וציורי קיר.
ורונה ידועה בזכות הממתקים הנהדרים שלה והמאפיות המעולות הפזורות ברחבי העיר מציעות מאפים מעולים במיטב המסורת של האוכל האיטלקי. כאשר אתם מגיעים אל ורונה עם ילדים קחו אותם לאכול את הביסקוויט של רומאו ויוליה -במאפיות של ורונה, וורונה בלבד, מוגש מאפה מתוק וייחודי לעיר בשם "הסימנים של רומאו ונשיקותיה של יוליה ( romeo's sighs and Juliet's kisses ), סוג טעים במיוחד של ביסקוטי שנמצא בכל מאפייה מקומית, ואפשר לקנות לפי משקל. הביסקוויטים המיוחדים האלה פריכים וטעימים מאוד.
פארק נטורה ויוה ( natura viva)
פארק נטורה ויוה מומלץ למשפחות חובבות בעלי חיים וטבע. הוא נמצא כחצי שעה נסיעה מחוץ לורונה ומהווה למעשה מרכז גידול של מיני בעלי חיים נדירים המצויים בסכנת הכחדה, יש כאן המון חיות מיוחדות לראות ומומלץ לתכנן את הטיול פה ליום שלם. מומלץ להתחיל את הטיול בפארק נטורה ויוה בנסיעת ספארי לאורך הפארק הגדול, אחר כך אפשר להתקרב ממש לחיות ולגעת בהן בפינת הליטוף. אם אתם מגיעים אל ורונה עם ילדים חובבי טבע זהו אתר מומלץ בהחלט ליום טיול בצפון איטליה.
גלידה (gelato)
לפני שמגיעים אל ורונה עם ילדים כדאי לספר להם שאיטליה ידועה בגלידת הג'לטו שלה, ובתוך איטליה העיר ורונה במיוחד ידועה כמצטיינת בחנויות הגלידה שלה שנמצאות בכל פינה. שלא כמו ונציה או רומא מחירי הגלידה בורונה הרבה יותר סבירים והגלידה ממש מעולה.
אטרקציות עם הילדים בורונה
verona וורונה ורונה איטליה ורונה עם ילדים חופשה משפחתית בורונה חופשה משפחתית בצפון איטליה טיול משפחות בורונה טיול משפחות לצפון איטליה